Teede- ja Sideministeerium

Teede- ja Sideministeerium oli Eesti ministeerium, mis korraldas riiklikult Eesti transpordi- ja kommunikatsioonivaldkonda. Teede- ja Sideministeerium eksisteeris 1992–2002. 

EV Valitsuse seadusega 20.10.1992 nimetati senine EV Transpordi- ja Sideministeerium ümber EV Teede- ja Sideministeeriumiks.

Teede- ja Sideministeeriumi valitsemisalas oli riigi infosüsteemide töö korrigeerimine, riigi infotehnoloogia- ja transiidipoliitika väljatöötamine, transpordi infrastruktuuri ja infotehnoloogiliste arengukavade koostamine ning elluviimine, seoses sellega raudtee, maanteede ja tänavate, vee- ja õhuteede, liikluse, veonduse, telekommunikatsiooni ja postside korraldamine, ühistranspordi edendamine, liikluse ohutuse suurendamine, liiklusvahendite keskkonnakahjulikkuse vähendamine ning vastavate õigusaktide eelnõude koostamine.

1. novembril 2002 ühendati Teede- ja Sideministeerium ja Majandusministeerium Majandus- ja Kommunikatsiooniministeeriumiks.

 Valitsemisala 
EV Teede- ja Sideministeeriumi valitsemisalasse kuulusid:
Maanteeamet; 
Lennuamet; 
Veeteede Amet; 
Raudteeamet;
Liiklusohutuse Amet; 
Autoregistrikeskus; 
Elekterside InspektsioonTeede- ja Sideministeeriumi põhimäärus, 	RT I 2001, 100, 658.

 Ajalugu 
Teede- ja Sideministeeriumi eelkäija, Transpordi- ja Sideministeerium oli Eesti ministeerium,  kes teostas Eesti Vabariigi Valitsuse transpordi- ja sidepoliitikat. 

Eesti Vabariigi Transpordi- ja Sideministeerium loodi Eesti Vabariigi Transpordiministeeriumi reorganiseerimise teel 16.04.1991
Seadus Eesti Vabariigi Sideministeeriumi likvideerimise ja Eesti Vabariigi Transpordiministeeriumi reorganiseerimise kohta, RT 1991, 14, 190. Eesti Vabariigi Sideministeeriumi likvideerimise ja Eesti Vabariigi Transpordiministeeriumi reorganiseerimisel moodustati 1991. aasta 1. maist Eesti Vabariigi Transpordi- ja Sideministeerium, mida juhtis transpordi- ja sideminister.

Transpordi- ja Sideministeeriumi põhiülesanne oli veonduse (auto-, moto-, lennu-, raudtee-, vee- ja linna elektertransport), teede, liikluskorralduse ja side (post- ja elekterside) arengu riiklik suunamine ja sellealase järelevalve korraldamine, lähtudes Eesti Vabariigi elanike, majanduse ja riigikaitse vajadustest.

EV Valitsuse seadusega 20.10.1992 nimetati senine Transpordi- ja Sideministeerium ümber Teede- ja Sideministeeriumiks.

 Ülesanded 
Transpordi- ja Sideministeerium vastavalt temale pandud ülesannetele:
töötas välja veonduse, teede, liikluskorralduse ja side arengu ning liiklusohutuse tagamise riiklikud programmid ja kavad ning korraldas nende ellurakendamist;
 tagas kõigi transpordiliikide integreerimise vabariigi ühtsesse veonduskompleksi ning side tervikliku korralduse;
 analüüsis seadusandluse rakendamist, töötas välja ja esitab kehtestatud korras läbivaatamiseks seaduseelnõusid ja teiste normatiivaktide projekte, täiustas oma pädevuse piires veondus-, teede-, liiklusvahendite, liikluskorraldus- ja -ohutus- ning sidealaseid normatiivakte, kontrollis nende täitmist ning tagas seaduslikkuse oma tegevusvaldkonnas;
 võttis osa veondus-, teede-, liiklus- ja sidealase statistika korraldamisest ning analüüsis oma tegevusala finants ja majandustegevust;
 korraldas riigiteede ehituse ja korrashoiu finantseerimist ning vajaduse korral veonduse, teede, liikluskorralduse ja -ohutuse ning side valdkonna subsideerimist ja tehtud kulutuste kompenseerimist;
 võttis osa veondus-, teede- ja sidealase maksu- ja hinna (tariifi-)poliitika kujundamisest;
 andis kehtestatud korras riigitellimusi ning kehtestas oma halduses olevatele ettevõtetele ja asutustele riiklikke ülesandeid, korraldas nende tellimuste ja ülesannete täitmiseks vajalike tsentraliseeritult jaotatavate ressursside eraldamist;
 arendas ja koordineeris veondus-, teede-, liikluskorraldus- ja -ohutus- ning sidealaseid koostöö- ja majandussuhteid teiste riikide ning vastavate rahvusvaheliste organisatsioonidega;
 väljastas kehtestatud korras tegevuslitsentse veonduse ja side valdkonnas, kehtestab regulaarveoliinide ning veoteeninduslubade väljaandmise korra;
 korraldas ja koordineeris veondus-, teede-, liikluskorraldus- ja -ohutus- ning sidealaseid teadus-uuringuid, informatsiooni kogumist, töötlemist ja levitamist ning koostas vastavaid andmepanku;
 kehtestas liiklusvahendite juhtide kutsesobivus- ja kvalifikatsiooninõuded ning kvalifikatsiooni andmise korra;
 kehtestas liiklusvahendite arvestuse ja registreerimise ning tehnilise ülevaatuse tegemise korra;
 asutas, reorganiseeris ja likvideeris kehtestatud korras oma halduses olevaid ettevõtteid ja asutusi;
 korraldas kehtestatud korras oma halduses olevate ettevõtete ja asutuste vara rendileandmist ja lahtiriigistamist;
 koordineeris oma tegevusvaldkonnas personali valikut, väljaõpet ja täienduskoolitust, kaasa arvatud välisriikides;
  tagas teiste veondus-, teede-, liikluskorraldus- ja -ohutus- ning sidealaste funktsioonide täitmise, mis on ette nähtud Eesti Vabariigi seadustes ja muudes normatiivaktidesEesti Vabariigi Transpordi- ja Sideministeeriumi põhimäärus, RT 1991, 23, 283.
Eesti teede- ja sideministrid 

Viited

Välislingid
Teede- ja Sideministeeriumi põhimäärus, 	RT I 2001, 100, 658

Kategooria:Eesti ministeeriumid